b"\n_START_ARTICLE_\nParadoxa hidroest\xc3\xa0tica\n_START_PARAGRAPH_\nLa paradoxa hidroest\xc3\xa0tica \xc3\xa9s un experiment cient\xc3\xadfic que fou formulat pel matem\xc3\xa0tic i enginyer flamenc Simon Stevin a finals del segle XVI. Aquest experiment demostra un dels principis de la pressi\xc3\xb3 hidroest\xc3\xa0tica el qual ens informa que la pressi\xc3\xb3 exercida per un l\xc3\xadquid augmenta amb la profunditat i no pas amb la quantitat._NEWLINE_En el muntatge es considera una s\xc3\xa8rie de recipients de formes variades, oberts a l\xe2\x80\x99aire lliure i comunicats per la seva part inferior mitjan\xc3\xa7ant un conducte. Si tot el sistema s'omple amb un l\xc3\xadquid, quan passa un temps, un cop ja ha arribat l'equilibri, s\xe2\x80\x99observa que el nivell en tots els recipients \xc3\xa9s el mateix. Aquest fet fou el considerat xocant pel que semblava que el l\xc3\xadquid contingut en el recipient de major volum hauria d\xe2\x80\x99exercir una pressi\xc3\xb3 major en el fons que el contingut del recipient menor. D\xe2\x80\x99acord amb aquest raonament, la difer\xc3\xa8ncia de pressi\xc3\xb3 faria passar el l\xc3\xadquid del recipient cil\xc3\xadndric al c\xc3\xb2nic, i el nivell d\xe2\x80\x99aquest \xc3\xbaltim seria major fet que provocaria un desbordament d\xe2\x80\x99aigua en el recipient del mig.\n_START_SECTION_\nResoluci\xc3\xb3 de la paradoxa\n_START_PARAGRAPH_\nEls factors que determinen la pressi\xc3\xb3 hidroest\xc3\xa0tica que exerceix un l\xc3\xadquid s\xc3\xb3n; la gravetat (g), la densitat (d) i la profunditat (h). La quantitat del l\xc3\xadquid en un recipient no \xc3\xa9s condicionant de la pressi\xc3\xb3 que exerceix, com es creia abans, \xc3\xa9s per aix\xc3\xb2 que l'aparent paradoxa \xc3\xa9s una simple conseq\xc3\xbc\xc3\xa8ncia del fet que la pressi\xc3\xb3 d\xe2\x80\x99un l\xc3\xadquid (\xc3\xa9s a dir, la que exerceix), \xc3\xa9s major quan m\xc3\xa9s augmenta la profunditat i no pas la quantitat.\n_START_SECTION_\nPrincipi\n_START_PARAGRAPH_\nDegut a les observacions de Stevin, aquest arrib\xc3\xa0 a la conclusi\xc3\xb3 que la pressi\xc3\xb3 descendent d'un fluid sobre un cos \xc3\xa9s independent de la forma d'aquest i nom\xc3\xa9s dep\xc3\xa8n de l'altura i de la base del pl\xc3\xa0nol de carena."